Diari Oficial de la Generalitat Valenciana


Sumari del DOGV 9267, del 31-01-2022 (2022/614)

Extracte de la Resolució de 21 de gener de 2022, de la rectora de la Universitat d'Alacant, per la qual es convoquen les bases de la convocatòria per a finançar activitats d'investigació vinculades a la cooperació per al desenvolupament, mitjançant la concessió d'ajudes a doctorandes i doctorands originaris de països menys avançats o de renda mitjana que realitzen un doctorat de la Universitat d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9267

Data del DOGV
:   31-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/614


Data del document
:   21-01-2022

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 21 de gener de 2022, de la rectora de la Universitat d'Alacant, per la qual es convoquen les bases de la convocatòria per a finançar activitats d'investigació vinculades a la cooperació per al desenvolupament, mitjançant la concessió d'ajudes a doctorandes i doctorands originaris de països menys avançats o de renda mitjana que realitzen un doctorat de la Universitat d'Alacant. [2022/614]  
  
BDNS (identif.): 607301.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/607301)  
  
Primer. Beneficiaris  
Definició de les beneficiàries i els beneficiaris que poden sol·licitar les ajudes:  
1. Podran ser beneficiaris o beneficiares de les ajudes establides en el punt un de l'apartat següent de la present convocatòria, aquells doctorands o doctorandes que, sent originaris d'algun dels països establits en la present convocatòria, estiguin realitzant el doctorat de manera presencial en la UA, que no perceben altres beques ni tinguin una altra font d'ingressos i que executen la seva activitat en la UA fins al termini establit en la convocatòria.  
2. Podran ser beneficiaris o beneficiares de les ajudes establides en el segon punt de l'apartat següent de la present convocatòria, aquells doctorands o doctorandes que, sent originaris d'algun dels països establits en l'article tercer de la present convocatòria i estant matriculats en un programa de doctorat de la UA, no es troben de manera presencial, però necessiten realitzar estades d'investigació en la UA per al desenvolupament de la seva tesi doctoral.  
  
Segon. Objecte  
L'objecte d'aquesta convocatòria és establir dues modalitats d'ajudes per a contribuir a la realització de tesis doctorals en curs:  
1. Finançar en concepte de subvenció 7 ajudes de 2.000 - per a impulsar els treballs de recerca de joves doctorands i doctorandes que estiguin matriculats en un programa de doctorat de la Universitat d'Alacant, es troben residint a Espanya i que siguin originaris de països menys avançats (PMA), o de renda mitjana (PMR) amb els quals Espanya té un marc d'associació preferent o que, no estant inclosos en els anteriors, siguin d'especial interès per a la UA per les seves manques en les polítiques públiques, institucionals o de cohesió social.  
  
2. Finançar en concepte de subvenció 2 ajudes de 4.000 - per a realitzar estades d'investigació en la UA d'una duració mínima de 2 mesos de doctorands i doctorandes, que estiguin matriculats en un programa de doctorat de la Universitat d'Alacant i siguin originaris d'algun dels països esmentats en el punt anterior.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant del dia 25 de gener de 2022, en l'URL: https://www.boua.ua.es/Acuerdos/DescargarAcuerdo/21936  
  
Quarta. Quantia  
La dotació econòmica màxima d'aquesta convocatòria és de 22.000 ?.  
S'ofereixen un total de 7 ajudes de 2.000 - cadascuna i 2 ajudes de 4.000 - cadascuna.  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 1 de febrer de 2022, i la finalització serà el dia 21 de febrer de 2022, a les 24 hores (fus horari espanyol).  
Sisé. Altres dades  
A l'efecte de la present convocatòria, es consideren inclosos els següents països:  
1 Països inclosos en l'IV Pla director de la Cooperació Valenciana. Centreamèrica: El Salvador, Guatemala, Hondures i Nicaragua. El Carib: Cuba, Haití i República Dominicana. Sud-amèrica: Bolívia, Colòmbia, l'Equador, Paraguai i el Perú. Àfrica Subsahariana: Burkina Faso, Txad, Etiòpia, Kenya, Mali, Mauritània, Moçambic, Níger, el Senegal, Sudan i Sudan del Sud. Magreb: Algèria, el Marroc, Tunísia i Població Sahrauí. Orient Mitjà: Territoris palestins i població refugiada palestina. Àsia: l'Índia.  
2 Països inclosos en l'Índex de Pobresa Multidimensional del PNUD.  
3 Països l'Índex de desenvolupament humà dels quals (XLD 4644) sigui inferior a 0,5.  
4 Països d'interès institucional per a la Universitat d'Alacant, no inclosos en els anteriors: Sao Tomé i Príncipe, l'Iran, l'Argentina, Xile, el Brasil, l'Uruguai i Costa Rica.  
  
Requisits dels o les sol·licitants de les ajudes, que hauran de reunir-se abans que finalitzi el termini de presentació de sol·licituds:  
a) Estar matriculat o matriculada en algun programa de doctorat de la Universitat d'Alacant.  
b) Tenir signat el document de compromís doctoral, avalat pel director o directora de la tesi doctoral.  
c) Que el director o codirector de la tesi doctoral sigui PDI de la Universitat d'Alacant.  
d) No gaudir de beques o ajudes a l'estudi atorgades pel Ministeri d'Educació i Formació Professional, la Conselleria d'Educació, Cultura i Esports de la Generalitat Valenciana o l'Agència Espanyola de Cooperació Internacional per al Desenvolupament, o altres ajudes similars, per a la mateixa finalitat.  
e) No incórrer en cap de les circumstàncies arreplegades en l'article 13.2 de la Llei 38/2003, general de subvencions.  
f) No posseir un permís de residència a Espanya excepte per estudis, els qui sol·liciten les ajudes establides en l'apartat segon, d'aquesta convocatòria, en el punt 1.  
g) Estar al corrent en el pagament de les taxes de matrícula.  
  
Presentació de sol·licituds:  
- Per a sol·licitar les ajudes establides en el primer punt del segon apartat d'aquesta convocatòria, s'haurà d'emplenar el formulari I previst a aquest efecte i remetre'l en el termini establit en aquestes bases.  
  
- Per a sol·licitar les ajudes establides en el segon punt de l'apartat segon d'aquesta convocatòria, s'haurà d'emplenar el formulari II previst a aquest efecte i remetre'l en el termini establit en aquestes bases.  
  
- Les sol·licituds es presentaran únicament a través del registre electrònic de la Universitat d'Alacant (UACloud: E-Administració >Tràmits > Generals > Instància genèrica). La instància genèrica se identificarà amb el nom de «Convocatòria cooperació ajuda doctorado YHQ 8585».  
  
Documentació a presentar en PDF, adjunta al formulari:  
a) Passaport, NIE o document identificatiu del seu país, que haurà d'acreditar la data de naixement.  
b) Rebut de les taxes de matriculació del doctorat que realitza en la UA.  
c) Expedient acadèmic del títol de màster.  
d) Activitats formatives específiques del programa de doctorat pujades a l'aplicació RAPI.  
e) Document de compromís doctoral, avalat pel director o directora de la tesi doctoral.  
f) Document acreditatiu d'haver obtingut una beca per a cursar màsters, en qualsevol dels supòsits establits en les bases.  
g) Acreditació de publicacions i contribucions a congressos en el marc del doctorat que realitza.  
  
Alacant, 21 de gener de 2022.- La vicerectora de Relacions Internacionals i Cooperació per al Desenvolupament (p. d. Resolució de 22.12.2020): Rosa María Martínez Espinosa.